রহস্যের কিনারায় আবারও ‘ফেলুদা’ ইন্দ্রনীল

কলকাতা: ‘হত্যাপুরী’-র পর ‘নয়ন রহস্য’ (Nayan Rahasya) নিয়ে আসছেন পরিচালক সন্দীপ রায় (Sandip Ray)। গরমের ছুটিতেই মুক্তি পাবে এই ছবি। ২০২২ সালে সন্দীপ রায়ের পরিচালনায় ‘হত্যাপুরী’ ছবির মাধ্যমে নতুন ফেলুদা, তোপসে ও লালমোহন হিসেবে দর্শকদের সামনে এসেছিলেন যথাক্রমে ইন্দ্রনীল সেনগুপ্ত (Indraneil Sengupta), আয়ুষ দাস (Ayush Das) ও অভিজিৎ গুহ (Abhijeet Guha)। নয়ন রহস্য’ ছবিতেও এঁদেরই দেখা যাবে ওই তিন চরিত্রে।

আরও পড়ুন: বৈশাখী বিনোদনে হইচই দুইবঙ্গে!

শুক্রবার মুক্তি পেল ছবির ট্রেলার। ফেলু মিত্তির হয়ে হাজির হলেন ইন্দ্রনীল। সত্যজিৎ রায়ের (Satyajit Ray) কাহিনি অনুযায়ী এই ছবির চিত্রনাট্য সাজিয়েছেন সত্য পুত্র সন্দীপ। সুরিন্দর ফিল্মসের প্রযোজনায় এই ছবি তৈরি করেছেন তিনি। আগামী ১০ মে প্রেক্ষাগৃহে থ্রি মাস্কেটিয়ার্সকে নিয়ে ফিরছেন সন্দীপ রায়।