গরমের ছুটিতেই থ্রি মাস্কেটিয়ার্সকে নিয়ে ফিরছেন সন্দীপ রায়

কলকাতা: ‘হত্যাপুরী’-র পর ‘নয়ন রহস্য’ (Nayan Rahasya) নিয়ে আসছেন পরিচালক সন্দীপ রায় (Sandip Ray)। জানা যাচ্ছে, আসন্ন গরমের ছুটিতেই নাকি মুক্তি পাবে এই ছবি। ২০২২ সালে সন্দীপ রায়ের পরিচালনায় ‘হত্যাপুরী’ ছবির মাধ্যমে নতুন ফেলুদা, তোপসে ও লালমোহন হিসেবে দর্শকদের সামনে এসেছিলেন ইন্দ্রনীল সেনগুপ্ত (Indraneil Sengupta), আয়ুষ দাস (Ayush Das) ও অভিজিৎ গুহ (Abhijeet Guha)। নয়ন রহস্য’ ছবিতেও এঁদেরই দেখা যাবে।

আরও পড়ুন: কারার ওই লৌহকপাট, ভেঙে ফেল কর রে লোপাট (পর্ব ৩২)

উল্লেখ্য, আসন্ন গরমের ছুটির মধ্যেই পড়ছে লোকসভা নির্বাচন। সেই কারণেই একাধিক ছবির মুক্তির তারিখ পিছিয়ে দেওয়া হয়েছে প্রযোজনা সংস্থার পক্ষ থেকে। ভোটের কারণে ইতিমধ্যেই জিতের ‘বুমেরাং’ ছবির মুক্তি পিছিয়ে গিয়েছে। পিছিয়ে গিয়েছে অনির্বাণ, সোহিনী, অর্ণর ‘অথৈ’ ছবির রিলিজ। তবে ঈদের মরশুমে আসছে অঙ্কুশের ‘মির্জা’। পাশাপাশি, মে মাসে আবার শিবপ্রসাদ মুখোপাধ্যায় ও নন্দিতা রায় পরিচালিত ছবি ‘আমার বস’ ছবির মুক্তির কথা আছে। টলিপাড়া সূত্রে খবর, গরমের ছুটি ও ভোটের মরশুমেই মুক্তি পাবে সন্দীপ রায় পরিচালিত ‘নয়ন রহস্য’।

আরও পড়ুন: এইসব বঙ্গ তারকার ঘরে এল ‘ব্ল্যাক লেডি’

প্রসঙ্গত, এই মুহূর্তে পরিচালক সৃজিত মুখোপাধ্যায় (Srijit Mukherji) ফেলুদা সিরিজ (Feluda Series) ‘ভূস্বর্গ ভয়ঙ্কর’-এর শুটিং করছেন। এর আগে জনপ্রিয় ওটিটি মাধ্যমে সৃজিতের পরিচালনায় ‘ছিন্নমস্তার অভিশাপ’ এবং ‘দার্জিলিং জমজমাট’-এ ফেলুদার ভূমিকায় দেখা গেছে টোটা রায়চৌধুরীকে। এবারও ‘ভূস্বর্গ ভয়ঙ্কর’ (Bhuswargo Bhayankar) সিরিজে ফেলুদা টিমে আগের মতোই ফেলুদার ভূমিকায় টোটা রায়চৌধুরী (Tota Roy Chowdhury), জটায়ু অনির্বাণ চক্রবর্তী (Anirban Chakrabarti) এবং কল্পন মিত্র (Kalpan Mitra)-কে দেখা যাবে তোপসের চরিত্রে। সূত্রের খবর, ২০২৪-এর পুজোতে ফেলুদার এই টিম রহস্য নিয়ে ফিরছে।